CELEX: 32011R1295
Language: fi
Date: 2011-12-13 00:00:00
Title: Neuvoston asetus (EU) N:o 1295/2011, annettu 13 päivänä joulukuuta 2011 , tietyistä Guinean tasavaltaan kohdistuvista rajoittavista toimenpiteistä annetun asetuksen (EU) N:o 1284/2009 muuttamisesta

14.12.2011   
            
            
               FI
            
            
               Euroopan unionin virallinen lehti
            
            
               L 330/1
            
         NEUVOSTON ASETUS (EU) N:o 1295/2011,
   annettu 13 päivänä joulukuuta 2011,
   tietyistä Guinean tasavaltaan kohdistuvista rajoittavista toimenpiteistä annetun asetuksen (EU) N:o 1284/2009 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,
   ottaa huomioon Guinean tasavaltaan kohdistuvista rajoittavista toimenpiteistä annetun päätöksen 2010/638/YUTP muuttamisesta annetun neuvoston päätöksen 2011/706/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,
   sekä katsoo seuraavaa:
   
               (1)
            
            
               Asetuksella (EU) N:o 1284/2009 (2) otettiin käyttöön tiettyjä Guinean tasavaltaan kohdistuvia rajoittavia toimenpiteitä yhteisen kannan 2009/788/YUTP (3) (joka on myöhemmin korvattu päätöksellä 2010/638/YUTP (4)) mukaisesti, koska turvallisuusjoukot olivat käyttäneet väkivaltaa poliittisia mielenosoittajia kohtaan Conakryssa 28 päivänä syyskuuta 2009.
            
         
               (2)
            
            
               Päätöstä 2010/638/YUTP muutettiin päätöksellä 2011/706/YUTP muun muassa puolustustarvikkeita ja tarvikkeita, joita voidaan käyttää kansallisiin tukahduttamistoimiin, koskevien toimenpiteiden soveltamisalan muuttamiseksi.
            
         
               (3)
            
            
               Tietyt näihin toimenpiteisiin liittyvät seikat kuuluvat perussopimuksen soveltamisalaan, ja niiden täytäntöönpanemiseksi tarvitaan sen vuoksi unionin lainsäädäntöä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa.
            
         
               (4)
            
            
               Asetusta (EU) N:o 1284/2009 olisi muutettava vastaavasti,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 1284/2009 4 artiklan 1 kohta seuraavasti:
   
      ”1.   Poiketen siitä, mitä 2 ja 3 artiklassa säädetään, liitteessä III mainituilla verkkosivuilla luetellut jäsenvaltioiden toimivaltaiset viranomaiset voivat asianmukaisesti perustelluissa tapauksissa antaa luvan
      
                  a)
               
               
                  pelkästään humanitaariseen tai suojaavaan käyttöön tai yhteiskunnan rakenteiden kehittämistä koskeviin Yhdistyneiden kansakuntien (YK) ja Euroopan unionin ohjelmiin taikka Euroopan unionin ja Yhdistyneiden kansakuntien kriisinhallintaoperaatioihin tarkoitettujen tarvikkeiden, joita voidaan käyttää kansalliseen sortotoimintaan, myyntiin, toimitukseen, siirtoon tai vientiin;
               
            
                  b)
               
               
                  ei-tappavien tarvikkeiden, joita voidaan käyttää kansalliseen sortotoimintaan, myyntiin, toimitukseen, siirtoon tai vientiin, jos niillä on tarkoitus pelkästään auttaa Guinean tasavallan poliisia ja santarmia käyttämään vain asianmukaista ja oikeasuhteista voimaa yleisen järjestyksen ylläpidossa;
               
            
                  c)
               
               
                  edellä a ja b alakohdassa tarkoitettuihin tarvikkeisiin tai ohjelmiin ja operaatioihin liittyvän rahoituksen, rahoitustuen, teknisen avun, välityspalvelujen ja muiden palvelujen antamiseen;
               
            
                  d)
               
               
                  pelkästään humanitaariseen tai suojaavaan käyttöön tai yhteiskunnan rakenteiden kehittämistä koskeviin YK:n ja Euroopan unionin ohjelmiin taikka Euroopan unionin ja YK:n kriisinhallintaoperaatioihin tarkoitettuihin ei-tappaviin puolustustarvikkeisiin liittyvän rahoituksen, rahoitustuen, teknisen avun, välityspalvelujen ja muiden palvelujen antamiseen;
               
            
                  e)
               
               
                  sellaisiin ei-tappaviin puolustustarvikkeisiin, joilla on tarkoitus pelkästään auttaa Guinean tasavallan poliisia ja santarmia käyttämään vain asianmukaista ja oikeasuhteista voimaa yleisen järjestyksen ylläpidossa, liittyvän rahoituksen, rahoitustuen, teknisen avun, välityspalvelujen ja muiden palvelujen antamiseen;
               
            
                  f)
               
               
                  sellaisiin ajoneuvoihin, jotka eivät ole taisteluajoneuvoja, mutta jotka on valmistettu tai varustettu käyttäen materiaaleja, joilla aikaansaadaan ballistinen suoja, silloin kun ne on tarkoitettu käytettäviksi yksinomaan Euroopan unionin ja sen jäsenvaltioiden henkilöstön suojaamiseen Guinean tasavallassa, liittyvän rahoituksen, rahoitustuen, teknisen avun, välityspalvelujen ja muiden palvelujen antamiseen.”.
               
            
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä joulukuuta 2011.
      
         
            Neuvoston puolesta
         
         
            Puheenjohtaja
         
         M. CICHOCKI
      
   
   
      (1)  EUVL L 281, 28.10.2011, s. 28.
   
      (2)  EUVL L 346, 23.12.2009, s. 26.
   
      (3)  EUVL L 281, 28.10.2009, s. 7.
   
      (4)  EUVL L 280, 26.10.2010, s. 10.